Επίδραση αμινοξέων στη φυσιολογία θρέψης και τη διατροφική συμπεριφορά του μαγιάτικου Seriola dumerili (Risso, 1810)
Creators: name: Μαστοράκη, Μαρία Θεόδωρου
Publisher: name: Aristotle University of Thessaloniki
Year: 2016
Subjects: Ελκυστικά γεύσης
Απαραίτητα αμινοξέα
Seriola dumerili
Feeding stimulants
Essential amino acids

description: Η ολοένα αυξανόμενη πίεση που δέχονται τα αλιευτικά αποθέματα εξαιτίας της χρήσης τους στις τροφές των εκτρεφόμενων ψαριών έχει κάνει επιτακτική την ανάγκη χρήσης εναλλακτικών πηγών πρωτεϊνών στις ιχθυοτροφές. Στις σύγχρονες ιχθυοτροφές, το ιχθυάλευρο αντικαθίσταται από φυτικές πρωτεΐνες, οι οποίες όμως εμφανίζουν μειωμένη δεκτικότητα και μειωμένη περιεκτικότητα σε απαραίτητα αμινοξέα. Προκειμένου να ξεπεραστούν τα εμπόδια χρήσης φυτικών πρωτεϊνών στις ιχθυοτροφές, τα σιτηρέσια εμπλουτίζονται με ελκυστικά γεύσης, ώστε να αυξάνεται η κατανάλωσή τους και συνεπώς να επάγεται η αύξηση των ψαριών και γίνεται χρήση απαραίτητων αμινοξέων ώστε να ανταποκρίνονται στις απαιτήσεις των εκτρεφόμενων ψαριών και να βελτιστοποιείται η αύξησή τους με τη βέλτιστη αξιοποίηση της τροφής. Σκοπός της παρούσας εργασίας ήταν η διερεύνηση της επίδρασης συγκεκριμένων αμινοξέων στη φυσιολογία θρέψης και τη διατροφική συμπεριφορά του μαγιάτικου, Seriola dumerili. Αρχικά εξετάστηκε η δεκτικότητα της τροφής από το μαγιάτικο, όταν σε αυτήν προστέθηκε νερό και τα κρυσταλλικά αμινοξέα αλανίνη, αργινίνη, γλυκίνη και μεθειονίνη που δρουν ως ελκυστικά γεύσης. Η τροφή που χρησιμοποιήθηκε ήταν βιομηχανική και η προσθήκη των ελκυστικών δεν αύξησε περαιτέρω τη γευστικότητά της, ενώ η προσθήκη νερού δεν είχε επίδραση στην κατανάλωση τροφής και στην αύξηση του βάρους των ψαριών, επειδή τα μαγιάτικα φαίνεται να ήταν πλήρως προσαρμοσμένα στα σκληρά σύμπηκτα που χρησιμοποιήθηκαν. Στη συνέχεια ερευνήθηκε ο ρόλος των παραπάνω αμινοξέων ως οσφρητικών ερεθισμάτων προκειμένου να βελτιωθεί η κατανάλωση τροφής. Τα αμινοξέα διαλύθηκαν στο νερό της δεξαμενής, σε συγκεντρώσεις 10-8, 10-7, 10-6 και 10-5Μ. Η αύξηση της κατανάλωσης τροφής χρησιμοποιήθηκε ως ένδειξη της δράσης των αμινοξέων στο ρόλο ελκυστικών οσφρητικών ερεθισμάτων. Βρέθηκε ότι η αργινίνη και η γλυκίνη, όταν διαλύθηκαν στο νερό εκτροφής, έδρασαν ως ελκυστικά οσφρητικά ερεθίσματα στη συγκέντρωση 10-7Μ, η αλανίνη και η μεθειονίνη στη συγκέντρωση 10-6Μ, ενώ η λυσίνη στη συγκέντρωση 10-4Μ. Με στόχο τον προσδιορισμό των διατροφικών απαιτήσεων του μαγιάτικου στα απαραίτητα αμινοξέα λυσίνη, μεθειονίνη και θρεονίνη, παρασκευάστηκαν ειδικά σιτηρέσια στα οποία το 25% του ιχθυαλεύρου είχε αντικατασταθεί με πρωτεΐνες φυτικής προέλευσης και είχε γίνει προσθήκη αυξανόμενων ποσοτήτων των εν λόγω αμινοξέων. Τα μαγιάτικα που σιτίστηκαν μόνο με ιχθυάλευρο εμφάνισαν υψηλότερη αύξηση βιομάζας και ειδικό ρυθμό αύξησης, χαμηλότερη μετατρεψιμότητα της τροφής και υψηλότερη αξιοποίηση των θρεπτικών συστατικών. Από την άλλη, η υποκατάσταση του ιχθυαλεύρου από φυτικές πρωτεΐνες, ακόμη και με την προσθήκη των απαραίτητων αμινοξέων, προκάλεσε στο μαγιάτικο μείωση βάρους και αξιοποίησης της τροφής. Όταν το μαγιάτικο σιτίστηκε με τα σιτηρέσια υποκατάστασης, οι απαιτήσεις του σε απαραίτητα αμινοξέα προσδιορίστηκαν σε 5,78% λυσίνη, 3,58% μεθειονίνη και 4,44% θρεονίνη (% συνολικής πρωτεΐνης). Το σιτηρέσιο φυτικών πρωτεϊνών με αυτές τις περιεκτικότητες αμινοξέων οδήγησε στην καλύτερη μετατρεψιμότητα τροφής, σε μεγαλύτερη αύξηση βιομάζας και κατανάλωσης τροφής και στην καλύτερη αξιοποίηση πρωτεϊνών και ενέργειας σε σχέση με τα υπόλοιπα σιτηρέσια υποκατάστασης. Τέλος, διερευνήθηκε το πρότυπο εκκένωσης του στομάχου και του εντέρου των ψαριών με παρακολούθηση της πορείας αφομοίωσης και ενυδάτωσης των προϊόντων πέψης. Παρατηρήθηκε ότι ο χρόνος εκκένωσης του πεπτικού συστήματος του μαγιάτικου δεν ήταν μεγαλύτερος από 24 ώρες, ωστόσο είναι πιθανόν οι βιοχημικοί-ορμονικοί παράγοντες που σχετίζονται με τον κορεσμό να συνέχιζαν να επιδρούν μετά την πέψη της τροφής για διάστημα 48-72 ωρών.
description: Given the increasing pressure on fish stocks due to their use in feeding farmed fish, there is an urgent need for alternative sources of protein in fish feed. In modern aquaculture, fish meal often is replaced partially by plant proteins which exhibit reduced acceptability by fish and low content of essential amino acids. To counterbalance the bottlenecks of the use of plant proteins in fish feed, diets are enriched with feeding stimulants on one hand, in order to increase consumption and thus the growth, and with essential amino acids on the other, in order to meet the nutritional requirements of farmed fish and to optimize growth and utilization of food. The purpose of this study was to investigate the effect of specific amino acids on the nutritional physiology and feeding behavior of Seriola dumerili. Firstly, the acceptability of the food from greater amberjack was examined, when water enriched with the amino acids alanine, arginine, glycine and methionine were added to the feed. The feed used was industrial, so the addition of feeding stimulants didn’t further increase the palatability and the addition of water had no effect on feed consumption because the fish were fully adapted to the hard pellets used. Consequently, the role of these amino acids as olfactory stimuli was investigated. The amino acids were dissolved in the rearing water at concentrations of 10-8, 10-7, 10-6 and 10-5M. The increase in feed consumption was used as an indicator of the perception of the stimuli. Arginine and glycine acted as attractive olfactory stimuli in a concentration of 10-7M when dissolved in the rearing water, whereas alanine and methionine in a concentration of 10-6M, and lysine in a concentration of 10-4M. In order to determine the nutritional requirements of greater amberjack regarding the essential amino acids lysine, methionine and threonine, special diets were formulated in which 25% of the fish meal was replaced with plant proteins and increasing amounts of the amino acids in question were added. Fish fed only with fish meal had a higher weight gain and specific growth rate, lower feed conversion ratio and higher nutrient retention. On the other hand, the substitution of fish meal with plant proteins even with the addition of essential amino acids resulted in reduction of the growth and utilization of food. The requirements of essential amino acids, when fish were fed with substitution rations, were determined at 5.78% for lysine, 3.58% for methionine and 4.44% for threonine (% crude protein). The diet with plant proteins and these amino acid levels led to better feed conversion, increased weight gain and food consumption and better protein and energy retention, compared to the other substitution diets. Finally, the gastric and intestine evacuation of fish was investigated with tracking the assimilation and hydration of digesta. The results showed that the gastric evacuation time of greater amberjack fish was no more than 24 hours, however it is likely that the biochemical-hormonal factors related to satiation continued to act for a period of 48-72 hours after the digestion.